Parlant de Congrés-Indians ...: de febrer 2015
L'ESCOLA FERRAN i CLUA i L'INSTITUT L'ALZINA... A LA CUA?
Barcelona Televisió publicava ahir la notícia "L’Ajuntament ultima una auditoria sobre l’estat de les escoles per planificar-hi obres de reforma". El que de totes totes és una bona notícia per als centres educatius de la ciutat ens omple d'incertesa perquè oblida les necessitats dels nostres dos centres educatius: l'escola Ferran i Clua i l'Institut L'Alzina.
"D’un primer esborrany de l’auditoria es desprèn la necessitat de traslladar i substituir en edificis nous tres escoles (Can Clos, Àgora, Prim) i un institut (Rubió i Tudurí). També es recull que cal fer reformes integrals i ampliacions en deu escoles més (Parc de la Ciutadella, Enric Granados, Barkeno, Prosperitat, Sant Jordi, Splai, Timbaler del Bruc, edifici vell de Sant Pere Nolasc, La Mar Bella, Poblenou) i un centre d’educació especial (Concha Espina). L’informe provisional estima una inversió necessària de 251 milions d’euros per afrontar aquestes obres. L’auditoria definitiva serà un estudi detallat de l’estat de manteniment de 325 centres educatius públics de tot Barcelona."
Sembla ser que algú se n'oblida de que l'escola Ferran i Clua necessita una important inversió en manteniment i de que tant l'escola com l'institut estan a l'espera de que es construeixi una ampliació amb un nou edifici en el solar del carrer Acàcies. Si realment l'informe definitiu no inclou els dos centres voldrà dir que algú no està fent bé la seva feina i que el Consorci d'Educació se n'oblida, una vegada més, del barri de Congrés-Indians. I dic una vegada més perquè encara no sabem si faran l'arranjament del solar de la cantonada Concepción Arenal/Cardenal Tedeschini, que porta ja 6 mesos abandonat després de la marxa de l'escola Congrés-Indians a La Sagrera.
Ahir, al consell de barri de Congrés-Indians, els representants de l'AFA del Ferran i Clua van preguntar sobre el tema de l'ampliació i van obtenir el silenci per resposta. Esperem que no sigui per gaire temps.
Publicat per Enric Fernández-Velilla a 11:49 0 comentaris
Dijous consell de barri: DE QUÈ PARLAREM?
Com haureu vist pels cartells penjats als nostres carrers, aquest dijous tenim consell de barri a Congrés-Indians. Segons l'ordre del dia que el Districte ha enviat a les entitats, parlarem dels següents punts:
2. Mobilitat: Implantació zones 30.
3. Solar Cardenal Tedeschini / Concepció Arenal.
4. Equipament Acàcies.
Si us heu mirat els cartells, no coincideixen els punts (més avall teniu els dos documents). Ara mateix no sabem quin dels dos és el correcte, així que no us puc adelantar de què parlarem exactament. En la comissió de seguiment, aquest conseller va demanar que es fes un balanç de la legislatura, cosa que sembla més propera al que diuen els cartells, però ja veurem. En tot cas, una vegada més juguen a la desinformació per despistar-nos a uns i altres. En fi, aquest és el darrer consell de barri de la legislatura. Ja veurem com aniran els propers 4 anys.
Publicat per Enric Fernández-Velilla a 12:07 1 comentaris
A LA SEGONA VA LA VENÇUDA... O NO
Com ja sabeu, fa mesos que ens queixem de com aparquen grans camions al barri, i en especial al tram de
Cardenal Tedeschini entre Concepción Arenal i Pardo. En la reunió sobre mobilitat del 13 de març de 2014, el gerent del Districte Salvador Coll es va comprometre a mirar de donar una solució. El primer intent va fracassar perquè la col·locació d'unes tanques es va fer sobre la vorera i no una mica més avançades, tal i com s'havia acordat. Ara, uns mesos després sembla que a la segona va la vençuda, i les tanques s'han mogut cap a la calçada.
Segueix sense ser una solució completa per la manera com s'ha acabat: el problema s'ha traslladat a la vorera del davant, on els camions segueixen aparcant amb una o dues rodes sobre l'espai dels vianants. A més s'han perdut un grapat de places d'aparcament al carrer. No és aquesta solució la que demanàvem, sinó que els cotxes seguissin aparcant en semi-bateria, estrenyent més el pas de vehicles, per evitar que aquests camions puguin ocupar mitja calçada suposant un risc per al trànsit.
En fi, encara tenen temps d'acabar la feina començada i de fer-la bé. També seria molt interessant que fessin accessible a cadires de rodes el nou espai creat rebaixant la vorera en l'inici, davant de la porta de l'aparcament de la cantonada amb Concepción Arenal.
Publicat per Enric Fernández-Velilla a 9:34 6 comentaris
L'ESCOLA FERRAN i CLUA i L'INSTITUT L'ALZINA... A ...